CELEX: 32014H0663
Language: bg
Date: 2014-09-11 00:00:00
Title: 2014/663/ЕС: Препоръка на Комисията от 11 септември 2014 година за изменение на приложението към Препоръка 2013/711/ЕС за намаляване на наличието на диоксини, фурани и ПХБ във фуражите и храните  Текст от значение за ЕИП

13.9.2014   
            
            
               BG
            
            
               Официален вестник на Европейския съюз
            
            
               L 272/17
            
         ПРЕПОРЪКА НА КОМИСИЯТА
   от 11 септември 2014 година
   за изменение на приложението към Препоръка 2013/711/ЕС за намаляване на наличието на диоксини, фурани и ПХБ във фуражите и храните
   (текст от значение за ЕИП)
   
      (2014/663/ЕС)
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз, и по-специално член 292 от него,
   като има предвид, че:
   
               (1)
            
            
               С Препоръка 2013/711/ЕС на Комисията (1) бяха определени прагове за интервенция за диоксини и диоксиноподобни ПХБ, за да се насърчи активният подход към намаляването на наличието на диоксини и диоксиноподобни ПХБ в храните.
            
         
               (2)
            
            
               Целесъобразно е да се съобрази прагът за интервенция за диоксиноподобни ПХБ в глини като хранителни добавки с установения с Директива 2002/32/ЕО на Европейския парламент и на Съвета (2) праг за интервенция, приложим към същите глини, предназначени за храни за животни, както и да се съобрази прагът за интервенция за диоксини и диоксиноподобни ПХБ в зърнени храни, предназначени за консумация от човека, с прага за интервенция, приложим към зърнени култури, предназначени за храни за животни.
            
         
               (3)
            
            
               Намерени са маслодайни семена, замърсени с диоксини и диоксиноподобни ПХБ, но докато за маслодайни семена, предназначени за храни за животни, бе установен праг за интервенция, за маслодайни семена, предназначени за консумация от човека, не е установен такъв праг за интервенция. Поради това е целесъобразно да се установят прагове за интервенция за диоксините и за диоксиноподобните ПХБ в маслодайни семена, предназначени за консумация от човека.
            
         
               (4)
            
            
               За сушени плодове и зеленчуци (включително сушени билки) е целесъобразно да се приложат специфични коефициенти на концентрация за сушенето, както е предвидено в член 2 от Регламент (ЕО) № 1881/2006 на Комисията (3).
            
         
               (5)
            
            
               Поради това Решение 2013/711/ЕС следва да бъде съответно изменено,
            
         ПРИЕ НАСТОЯЩАТА ПРЕПОРЪКА:
   Приложението към Препоръка 2013/711/ЕС се заменя с приложението към настоящата препоръка.
   
      Съставено в Брюксел на 11 септември 2014 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  Препоръка 2013/711/ЕС на Комисията от 3 декември 2013 г. за намаляване на наличието на диоксини, фурани и ПХБ във фуражите и храните (ОВ L 323, 4.12.2013 г., стр. 37).
   
      (2)  Директива 2002/32/ЕО на Европейския парламент и на Съвета от 7 май 2002 г. за нежелателните вещества в храните за животни (ОВ L 140, 30.5.2002 г., стр. 10).
   
      (3)  Регламент (ЕО) № 1881/2006 на Комисията от 19 декември 2006 г. за определяне на максимално допустимите количества на някои замърсители в храните (ОВ L 364, 20.12.2006 г., стр. 5).
   
      ПРИЛОЖЕНИЕ
      
         
            „ПРИЛОЖЕНИЕ
            По смисъла на настоящото приложение се прилагат следните определения:
            
                        а)
                     
                     
                        „диоксини + фурани (СЗО-ТЕ)“ означава сбора от полихлорирани дибензо-p-диоксини (PCDD) и полихлорирани дибензофурани (PCDF), изразени в определените от Световната здравна организация (СЗО) токсични еквиваленти, като се използват фактори за токсична еквивалентност на СЗО (ФТЕ на СЗО);
                     
                  
                        б)
                     
                     
                        „диоксиноподобни ПХБ (СЗО-ТЕ)“ означава сбора от полихлорирани бифенили (ПХБ), изразени в токсични еквиваленти на СЗО, като се използват ФТЕ на СЗО;
                     
                  
                        в)
                     
                     
                        „ФТЕ-СЗО“ означава определените от Световната здравна организация фактори за токсична еквивалентност за оценка на риска за човека въз основа на заключенията на Световната здравна организация (СЗО) — заседание на експертите по Международна програма за безопасност на химикалите (IPCS), състояло се в Женева през юни 2005 г. (Martin van den Berg et al., The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds. Toxicological Sciences 93(2), 223–241 (2006)). Toxicological Sciences 93(2), 223–241 (2006)).
                     
                  
                        ХРАНИ
                     
                     
                        ПРАГ НА ИНТЕРВЕНЦИЯ ЗА ДИОКСИНИ + ФУРАНИ (ФТЕ на СЗО) (1)
                        
                     
                     
                        ПРАГ НА ИНТЕРВЕНЦИЯ ЗА ДИОКСИНОПОДОБНИ ПХБ (ФТЕ на СЗО) (1)
                        
                     
                  
                        Месо и месни продукти (с изключение на годна за консумация карантия) (2) от следните животни:
                     
                     
                         
                     
                     
                         
                     
                  
                        
                                    —
                                 
                                 
                                    говеда и овце
                                 
                              
                                    —
                                 
                                 
                                    домашни птици
                                 
                              
                                    —
                                 
                                 
                                    свине
                                 
                              Смесени мазнини
                     
                     
                        1,75 pg/g мазнини (3)
                        
                        1,25 pg/g мазнини (3)
                        
                        0,75 pg/g мазнини (3)
                        
                        1,00 pg/g мазнини (3)
                        
                     
                     
                        1,75 pg/g мазнини (3)
                        
                        0,75 pg/g мазнини (3)
                        
                        0,50 pg/g мазнини (3)
                        
                        0,75 pg/g мазнини (3)
                        
                     
                  
                        Мускулно месо от отгледана в рибовъдни стопанства риба и рибни продукти от рибовъдни стопанства
                     
                     
                        1,50 pg/g мокро тегло
                     
                     
                        2,50 pg/g мокро тегло
                     
                  
                        Сурово мляко (2) и млечни продукти (2), включително мазнини от масло
                     
                     
                        1,75 pg/g мазнини (3)
                        
                     
                     
                        2,00 pg/g мазнини (3)
                        
                     
                  
                        Кокоши яйца и яйчни продукти (2)
                        
                     
                     
                        1,75 pg/g мазнини (3)
                        
                     
                     
                        1,75 pg/g мазнини (3)
                        
                     
                  
                        Глини като хранителна добавка
                     
                     
                        0,50 pg/g мокро тегло
                     
                     
                        0,50 pg/g мокро тегло
                     
                  
                        Зърнени култури и маслодайни семена
                     
                     
                        0,50 pg/g мокро тегло
                     
                     
                        0,35 pg/g мокро тегло
                     
                  
                        Плодове и зеленчуци (включително пресни билки) (4)
                        
                     
                     
                        0,30 pg/g мокро тегло
                     
                     
                        0,10 pg/g мокро тегло
                     
                  
      
      
         (1)  Горни граници на концентрациите: горните граници на концентрациите се изчисляват, като се приема, че всички стойности за различните сродни вещества, които са по-ниски от границата за количествено определяне, са равни на границата за количествено определяне.
      
         (2)  Храните, посочени в тази категория, са както са определени в Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (ОВ L 139, 30.4.2004 г., стр. 55).
      
         (3)  Праговете на интервенция не са приложими за хранителни продукти, съдържащи < 2 % мазнини.
      
         (4)  За сушени плодове и сушени зеленчуци (включително сушени билки) е приложим член 2 от Регламент (ЕО) № 1881/2006. За сушени билки трябва да бъде взет предвид коефициент на концентрация като следствие от сушенето на 7.“